སྙན་ཐོ་དེའི་ནང་རྒྱ་ནག་གིས་བོད་ནང་འཛུགས་བསྐྲུན་ཡར་རྒྱས་ཀྱི་ལས་གྲ་ཁག་གིས་བོད་ནང་གི་བོད་མིའི་སྤྱི་ཚོགས་དང་དཔལ་འབྱོར་རིག་གཞུང་བཅས་པར་འཆར་གཞི་ལྡན་པའི་སྒོ་ནས་རྩིས་མེད་རྡོག་རོལ་གཏོང་བཞིན་ཡོད་པའི་གནས་ལུགས་ཞིབ་ཕྲ་གསལ་འདོན་གནང་ཡོད་འདུག་ལ།ཡང་གོང་གསལ་སྙན་ཐོ་དེའི་ནང་།རྒྱ་ནག་གཞུང་ནས་བོད་ནང་ཡར་རྒྱས་ཆེན་པོ་འགྲོ་བཞིན་ཡོད་ཚུལ་སྙན་ཐོ་རིམ་པ་བཏོན་བཞིན་ཡོད་ནའང་དོན་དངོས་སུ་འཛུགས་བསྐྲུན་ཡར་རྒྱས་ཀྱི་ལས་གྲའི་ཆེད་ཞིང་འབྲོག་ས་ཁུལ་གྱི་བོད་མི་རྣམས་གྲོང་བརྡལ་དུ་བཙན་ཤེད་ཀྱིས་གནས་སྤོ་བྱེད་དུ་བཅུགས་ཏེ་སྲོལ་རྒྱུན་གྱི་ལམ་ལུགས་མེད་པ་བཟོ་བ་དང་།དཔལ་འབྱོར་ཟུར་འབུད་ཀྱིས་བོད་མི་རྣམས་ལ་ཡར་རྒྱས་ཀྱི་ཁེ་ཕན་ཐོབ་ཀྱི་མེད་པ།དེ་བཞིན་འཛུགས་བསྐྲུན་གྱི་མིང་ཐོག་ནས་བོད་མིའི་ཆོས་དད་རང་དབང་ལ་དམ་བསྒྲགས་གཏོང་བཞིན་ཡོད་པ་བཅས་ཞིབ་ཕྲ་བཀོད་ཡོད་པ་རེད།